CELEX: 62005TJ0221
Language: lt
Date: 2008-07-08
Title: 2008 m. liepos 8 d. Pirmosios instancijos teismo (trečioji kolegija) sprendimas.#Huvis Corp. prieš Europos Sąjungos Tarybą.#Dempingas - Poliesterių štapelio pluošto, kurio kilmės šalis Korėja, importas - Reglamentas, kuriuo užbaigiamas tarpinis pakartotinis tyrimas - Kito nei pirminiame tyrime naudoto metodo taikymas - Būtinybė, kad pasikeistų aplinkybės - Korekcija, kurios prašoma atsižvelgiant į kredito sąnaudas - Mokėjimo terminai - Įrodinėjimo našta - Gero administravimo principas - Reglamento Nr. 384/96 2 straipsnio 10 dalies b ir g punktai ir 11 straipsnio 9 dalis.#Byla T-221/05.

2008 m. liepos 8 d. Pirmosios instancijos teismo (trečioji kolegija) sprendimas Huvis prieš Tarybą
      (Byla T‑221/05)
      „Dempingas – Poliesterių štapelio pluošto, kurio kilmės šalis Korėja, importas – Reglamentas, kuriuo užbaigiamas tarpinis pakartotinis tyrimas – Kito nei pirminiame tyrime naudoto metodo taikymas – Būtinybė, kad pasikeistų aplinkybės – Korekcija, kurios prašoma atsižvelgiant į kredito sąnaudas – Mokėjimo terminai – Įrodinėjimo našta – Gero administravimo principas – Reglamento Nr. 384/96 2 straipsnio 10 dalies b ir g punktai ir 11 straipsnio 9 dalis“
      1.                     Bendra prekybos politika – Apsauga nuo dempingo taikymo – Peržiūros procedūra – Dėl importo apmokestinimo ir netiesioginių
            mokesčių atliktos pataisos apskaičiavimo metodo pakeitimas (Tarybos reglamento Nr. 384/96 2 straipsnio 10 dalis, 11 straipsnio
            9 dalis ir 17 straipsnis) (žr. 39, 41–42, 48–51, 55 ir 60 punktus)
      2.                     Bendra prekybos politika – Apsauga nuo dempingo taikymo – Dempingo skirtumas – Reglamento Nr. 384/96 2 straipsnio 10 dalies
            g punktu grindžiamas prašymas koreguoti – Įrodinėjimo pareiga (Europos Sąjungos pagrindinių teisių chartijos 41 straipsnis;
            1994 m. Susitarimo dėl bendrojo susitarimo dėl muitų tarifų ir prekybos VI straipsnio įgyvendinimo (Antidempingo kodeksas)
            2 straipsnio 4 dalis; Tarybos reglamento Nr. 384/96 2 straipsnio 10 dalies g punktas) (žr. 71–78, 82, 92 ir 98–101 punktus)
      Dalykas
      
         
               Pirma, prašymas panaikinti 2005 m. kovo 10 d. Tarybos reglamento (EB) Nr. 428/2005, įvedančio importuojamiems poliesterių
                  štapelio pluoštams, kurių kilmės šalys – Kinijos Liaudies Respublika ir Saudo Arabija, galutinį antidempingo muitą ir iš dalies
                  keičiančio Tarybos reglamentą (EB) Nr. 2852/2000, įvedantį galutinį antidempingo muitą importuojamiems poliesterių štapelio
                  pluoštams, kurių kilmės šalys – Indija ir Korėjos Respublika, ir nutraukiančio antidempingo procedūrą dėl tokio importo, kurio
                  kilmės šalis yra Taivanis (OL L 71, 2005, p. 1), 2 straipsnį, ir, antra, prašymas pagal EB 241 straipsnį pripažinti 1995 m.
                  gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos Bendrijos narėmis nesančių
                  valstybių (OL L 56, 1996, p. 1; 2004 m. specialusis leidimas lietuvių k., 11 sk., 10 t., p. 45) nuostatas netaikytinomis tiek,
                  kiek jos pagrindžia ginčijamas Reglamento Nr.°428/2005 išvadas.
               
            Rezoliucinė dalis
      
         
                  1.
               
               
                  
               
               
                  	Panaikinti 2005 m. kovo 10 d. Tarybos reglamento (EB) Nr. 428/2005, įvedančio importuojamiems poliesterių štapelio pluoštams,
                     kurių kilmės šalys – Kinijos Liaudies Respublika ir Saudo Arabija, galutinį antidempingo muitą, ir iš dalies keičiančio Tarybos
                     reglamentą (EB) Nr. 2852/2000, įvedantį galutinį antidempingo muitą importuojamiems poliesterių štapelio pluoštams, kurių
                     kilmės šalys – Indija ir Korėjos Respublika, ir nutraukiančio antidempingo procedūrą dėl tokio importo, kurio kilmės šalis
                     yra Taivanis, 2 straipsnį tiek, kiek juo nustatytas antidempingo muitas Huvis Corporation pagamintiems ir į Europos Bendriją
                     eksportuojamiems gaminiams viršija muitą, kuris būtų taikomas, jei pirminiame tyrime naudotas „sąnaudų“ metodas būtų taikytas
                     apskaičiuojant normalios vertės, apmokestinamos importo muitais ir netiesioginiais mokesčiais, pataisą.
                  
               
            
         
                  2.
               
               
                  
               
               
                  	Atmesti likusią ieškinio dalį.
               
            
         
                  3.
               
               
                  
               
               
                  	Nurodyti Tarybai padengti savo ir 70 % Huvis Corp bylinėjimosi išlaidas.
               
            
         
                  4.
               
               
                  
               
               
                  	Nurodyti Komisijai padengti savo išlaidas.